अब यह अच्छी तरह लोगों की समझ में आ सकता है कि भारत में मानवाधिकार व सेकुलरिज्म आदि की गुहार लगाने वाले ये पत्रकार, लेखक, बुद्धिजीवी किसकी प्रेरणा से यह आवाज उठाते हैं। फाई जैसे लोगों के माध्यम से उन्हें मिलने वाला आई.एस.आई. का धन उनसे इस तरह की गुहार लगवाता है। आश्चर्य है कि ऐसे लोगों की भारत सरकार तथा प्रधानमंत्री कार्यालय तक गहरी पहुंच है। कश्मीर समस्या के समाधान हेतु बातचीत करके अपनी रिपोर्ट देने के लिए प्रधानमंत्री उन दिलीप पडगांवकर को वार्ताकार टीम का नेता बनाते हैं, जो फाई के खर्चे पर अमेरिका यात्रा करके उनकी मेहमाननवाजी का लुत्फ उठाते हैं और फिर कहते हैं कि उन्हें तो पता नहीं था कि वह आई.एस.आई. के लिए काम करता है। क्या उनके जैसे वरिष्ठ पत्रकार को कभी यह शक नहीं हुआ कि फाई इतना सारा पैसा कहां से लाता है। फिर उनका इतना तो पता चलता ही होगा कि जिस सम्मेलन या बैठक में वह भाग लेते हैं, उसमें क्या हो रहा है।